Mahindra Pik Up kry outo-ratkas | Maroela Media
Die Mahindra Pik Up. Foto: Verskaf
Mahindra is al 14 jaar in Suid-Afrika en noudat die handelsmerk heel goed hier gevestig is, is dit tyd om aan aanbieding te begin werk.
Mahindra het die puik XUV 300 verlede jaar bekendgestel, wat ŉ reusetree in gehalte vir Mahindra was.
Daar is nou ook geleentheid vir Mahindra om groot vordering te maak met sy Pik Up. Dit is nog altyd ŉ geen-nonsens-werkesel en ek was uiters beïndruk met die S10 Pik Up se 2.2 mHawk-enjin.
Dié enjin bied 103 kW en 320 Nm wat nie noodwendig asemrowend klink nie, maar op die pad is die Pik Up regtig sterk. Die Pik Up sal nou ook aantrekliker wees vir leefstyl‑ kliënte met sy puik 6-spoed‑wringkragomsitter- outomatiese ratkas. Die outomatiese Pik Up het ses maande lank toetse by Gerotek hier in Suid-Afrika ondergaan.
Ek het laat in Desember ŉ homologasiemodel gery. Die ratkas beïndruk en verander die basiese gevoel van die voertuig van werkesel na ŉ dubbelkajuit waarmee ŉ mens sou kon saamleef.
Ons het by Leribisi Lodge ŉ paar van hul hindernisbane gaan aandurf en ek sal sê die Pik Up sal sy man kan staan in die 4×4‑segment. Sodra ŉ mens gewoond is aan hoe elektroniese ewenaarslotte werk, is alles piekfyn.
Al voel die Pik Up effe werkesel is hy rateltaai. Die stuur kan effe direk voel as ŉ mens oor slegte paaie ry, maar wat hy bied teen die prys kan nie geïgnoreer word nie. Gaan toetsbestuur self een, jy is dalk aangenaam verras.
Mahindra Pik Up 2.2CRDe S4 R207 499
Mahindra Pik Up 2.2CRDe S4 valkant R219 499
Mahindra Pik Up 2.2CRDe S4 4×4 R247 499
Mahindra Pik Up 2.2CRDe S6 R257 499
Mahindra Pik Up 2.2CRDe S6 4×4 R302 499
Mahindra Pik Up 2.2CRDe dubbelkajuit S6 R312 499
Mahindra Pik Up 2.2CRDe dubbelkajuit S6 Karoo R322 499
Mahindra Pik Up 2.2CRDe dubbelkajuit S6 4×4 R342 499
Mahindra Pik Up 2.2CRDe dubbelkajuit S10 R347 499
Mahindra Pik Up 2.2CRDe dubbelkajuit S6 4×4 Karoo R352 499
Mahindra Pik Up 2.2CRDe dubbelkajuit S10 Karoo R352 499
Mahindra Pik Up 2.2CRDe dubbelkajuit S10 4×4 R377 499
Mahindra Pik Up 2.2CRDe dubbelkajuit S10 4×4 Karoo R382 499
Mahindra Pik Up 2.2CRDe dubbelkajuit S11 outo R384 999
Mahindra Pik Up 2.2CRDe dubbelkajuit S11 outo Karoo R399 999
Mahindra Pik Up 2.2CRDe dubbelkajuit S11 outo 4×4 R414 999
Mahindra Pik Up 2.2CRDe dubbelkajuit S11 outo 4×4 Karoo R429 999
Die reeks word gedek deur ŉ 4 jaar/120 000 km‑waarborg en 5 jaar/90 000 km‑diensplan.
Ons sal binnekort meer tyd met die Mahindra deurbring en dan verslag doen oor hoe die bakkie hom in die verkeer en roetine-ritte gedra. Ons sal hom dan ook teen sy mededingers vergelyk.
Hierdie is volgens my ”Yster” bakkies en goeie waarde vir geld.
Automatiese ratkaste hoort volgens my by V8 en miskien sommige baie kragtige V6 voertuie en by ouer persone.
Ek persoonlik sal eers aan n Automatiese voertuig dink as ek 70 en ouer is. :-)
Net jammer Mahindra se 14 jaar hier doen geen verskil aan hul waarde nie. Ek ry reeds my derde maar verloor massief as dit by inruil waarde kom. Puik voertuie, geen waarde 2de hands,
Neehouverby · 2 weke gelede
Het een gehad, wat ‘n stuk gemors. Alles rattle en val af. Gearbox breek gereeld en baie duur om te herstel. Nooit weer een van die goed op my werf nie!!
Dassie · 2 weke gelede
Het jy dalk dag en nag vragte gedra en gesleep… Dis dalk die probleem, enige bakkie se ratkas pak op as hy konstant laai en sleep
Om die frase “4X4” en “outomaties” in dieselfde sin te gebruik, klink soos ‘n gramatikafout?